Ronnie del Carmen

**Ronaldo "Ronnie" Gonzales del Carmen** (lahir 31 Disember 1959) ialah seorang penulis animasi, artis cerita, penyelia cerita dan pereka penerbitan Filipina. Beliau mengarah bersama dan merupakan salah seorang penulis cerita untuk filem Pixar 2015 *[[Inside Out]]*, yang mana beliau dinamakan untuk Anugerah Akademi untuk Skrip Asal Terbaik. Beliau merupakan penyelia cerita dalam filem animasi komputer penuh kesepuluh Pixar, *[[Up (filem 2009)|Up]]*, dan mengarahkan filem pendek yang disertakan, *Dug's Special Mission*.

## Kehidupan awal dan pendidikan
Del Carmen dilahirkan di bandar Cavite di Filipina. Selepas sekolah menengah, beliau bekerja sebagai pelukis set untuk filem 1979 arahan Francis Ford Coppola *[[Apocalypse Now]]*, yang difilemkan di Filipina. Beliau tamat belajar di Universiti Santo Tomas dengan Ijazah Seni Halus dalam Pengiklanan.

## Kerjaya

### Filem
Selepas kolej, Del Carmen bekerja sebagai pengarah seni untuk kempen iklan televisyen dan cetakan sebelum berpindah ke Amerika Syarikat pada 1989 untuk menceburi bidang perfileman. Beliau bekerja di Warner Bros sebagai jurulakar cerita untuk *Batman: The Animated Series*, dan sebagai penyelia cerita untuk DreamWorks. Beliau menyertai Pixar Animation Studios pada 2000, bekerja sebagai penyelia cerita untuk *[[Finding Nemo]]* (2003), pereka penerbitan untuk filem pendek dicalonkan di Anugerah Akademi *One Man Band* (2005), jurulakar cerita untuk *[[Ratatouille (filem)|Ratatouille]]* (2007) dan *[[WALL-E]]* (2008), dan sebagai penyelia cerita untuk *[[Up (filem 2009)|Up]]* (2009). Beliau memulakan kerjaya pengarahan menerusi kartun *Dug's Special Mission* (2009), yang mengikuti *Up* menerusi keluaran DVD dan Blu-ray. Beliau mengarahkan bersama komedi animasi komputer 3D *[[Inside Out]]* bersama Pete Docter. Filem ini dipertontonkan di Festival Filem Cannes ke-68 pada 18 Mei 2015.

### Buku komik
Del Carmen telah mengilustrasikan beberapa buku komik, termasuk *Batman Adventures: Holiday Special*, yang memenangi Anugerah Eisner untuk Satu Keluaran Tunggal Terbaik pada 1995, dan buku kanak-kanak *My Name Is Dug*, ditulis oleh Kiki Thorpe. Beliau juga telah menulis beberapa buku komik, termasuk siri *Paper Biscuit* dan *And There You Are*.

## Kehidupan peribadi
Del Carmen telah berkahwin dan mempunyai dua anak. Adik-beradknya, Louie dan Rick, juga bekerja dalam animasi.

## Filemografi

### Filem

### Televisyen

## Bibliografi
* *Paper Biscuit* (Half Life, 2003), penulis, ilustrator
* *Paper Biscuit One Point Five* (2003), penulis, ilustrator
* *Batman: Black and White, Vol. 2* (DC Comics, 2003), ilustrator
* *Paper Biscuit 2* (2004), penulis, illustrator
* *Project: Superior* (AdHouse Books, 2005), ilustrator
* *Three Trees Make a Forest* (Gingko Press, 2006), llustrator
* *My Name is Dug* (Disney Press, 2009), ilustrator
* *And There You Are* (AdHouse Books, 2009), penulis, ilustrator

## Anugerah dan pencalonan
* Eisner Award, Best Single Issue, *Batman Adventures Holiday Special* (bersama Paul Dini dan Bruce Timm), 1995
* Daytime Emmy Award Outstanding Special Class Animated Program: Director, *Freakazoid*, 1996
* Annie Award, Storyboarding in an Animated Feature Production, *Spirit: Stallion of the Cimarron*, 2003
* Annie Award Nomination, Storyboarding in an Animated Feature Production, *WALL-E*, 2009
* Annie Award Nomination, Storyboarding in an Animated Feature Production, *Up*, 2010
* National Cartoonists Society, Animated Feature Division Award, *Up*, 2010

## Lihat juga
* Pixar
* John Lasseter
* Pete Docter
* Jonas Rivera
* Brad Bird

## Rujukan

## Pautan luar

* 
*